CELEX: 62017TN0742
Language: et
Date: 2017-11-09 00:00:00
Title: Kohtuasi T-742/17: 9. novembril 2017 esitatud hagi – Kim jt versus nõukogu

15.1.2018   
            
            
               ET
            
            
               Euroopa Liidu Teataja
            
            
               C 13/28
            
         9. novembril 2017 esitatud hagi – Kim jt versus nõukogu
   (Kohtuasi T-742/17)
   (2018/C 013/43)
   Kohtumenetluse keel: inglise
   
      Pooled
   
   
      Hagejad: Il-Su Kim (Pyongyang, Põhja-Korea), Song-Sam Kang (Hamburg, Saksamaa), Chun-Sik Choe (Pyongyang), Kyu-Nam Sin (Pyongyang) ja Chun-San Pak (Pyongyang) (esindajad: M. Lester, QC, S. Midwinter, QC, solicitor T. Brentnall ja solicitor A. Stevenson)
   
      Kostja: Euroopa Liidu Nõukogu
   
      Nõuded
   
   Hageja palub Üldkohtul:
   
               —
            
            
               tühistada hagejaid puudutavas osas nõukogu 30. augusti 2017. aasta määrus 2017/1509, mis käsitleb Korea Rahvademokraatliku Vabariigi vastu suunatud piiravaid meetmeid ja millega tunnistatakse kehtetuks määrus (EÜ) nr 329/2007;
            
         
               —
            
            
               mõista hagejate kohtukulud välja kostjalt.
            
         
      Väited ja peamised argumendid
   
   Hagi põhjenduseks esitab hageja kuus väidet.
   
               1.
            
            
               Esimese väite kohaselt ei ole kostja esitanud adekvaatseid või piisavaid põhjendusi hagejate loetelu kandmise kohta.
            
         
               2.
            
            
               Teise väite kohaselt on kostja teinud ilmse vea, kui leidis, et üks mistahes kriteeriumidest, mille abil põhjendada hagejate loetellu kandmist, oli nende puhul täidetud; ühtki faktilist alust nende loetellu kandmiseks aga pole.
            
         
               3.
            
            
               Kolmanda väite kohaselt on kostja on rikkunud hagejate õigust võrdsele kohtlemisele.
            
         
               4.
            
            
               Neljanda väite kohaselt on kostja rikkunud hagejate kaitseõigusi, kuna ei esitanud viimastele tõendeid, mille põhjal kostja otsustas hagejad uuesti loetellu kanda.
            
         
               5.
            
            
               Viienda väite kohaselt on kostja rikkunud andmekaitset käsitlevaid õigusnorme.
            
         
               6.
            
            
               Kuuenda väite kohaselt on kostja põhjendamatult ja ebaproportsionaalselt rikkunud hagejate põhiõigusi, seal hulgas nende õigust omandi, äritegevuse ja maine kaitsele.